CELEX: 62014CA0589
Language: hu
Date: 2015-10-29 00:00:00
Title: C-589/14. sz. ügy: A Bíróság (hatodik tanács) 2015. október 29-i ítélete – Európai Bizottság kontra Belga Királyság (Tagállami kötelezettségszegés — Szolgáltatásnyújtás szabadsága — A tőke szabad mozgása — A nem értékpapírban megtestesülő követelések után járó kamatok — Forrásadó — A Belgiumban letelepedett, ilyen kamatokból részesülő befektetési társaságok — Egy másik tagállamban vagy az EGT-Megállapodásban részes harmadik államban letelepedett, ilyen kamatokból részesülő befektetési társaságok — Eltérő bánásmód — Bizonyítási teher — A belga eredetű, értékpapírokban megtestesülő követelések után járó kamatok — Az ilyen kamatok adóztatása, amennyiben az értékpapírokat egy másik tagállamban vagy az EGT-Megállapodában részes harmadik államban letelepedett pénzügyi intézménynél helyezték letétbe vagy írták jóvá — Adómentesség, amennyiben az értékpapírokat egy Belgiumban letelepedett pénzügyi intézménynél helyezték letétbe vagy írták jóvá)

21.12.2015   
            
            
               HU
            
            
               Az Európai Unió Hivatalos Lapja
            
            
               C 429/6
            
         A Bíróság (hatodik tanács) 2015. október 29-i ítélete – Európai Bizottság kontra Belga Királyság
   (C-589/14. sz. ügy) (1)
   
   ((Tagállami kötelezettségszegés - Szolgáltatásnyújtás szabadsága - A tőke szabad mozgása - A nem értékpapírban megtestesülő követelések után járó kamatok - Forrásadó - A Belgiumban letelepedett, ilyen kamatokból részesülő befektetési társaságok - Egy másik tagállamban vagy az EGT-Megállapodásban részes harmadik államban letelepedett, ilyen kamatokból részesülő befektetési társaságok - Eltérő bánásmód - Bizonyítási teher - A belga eredetű, értékpapírokban megtestesülő követelések után járó kamatok - Az ilyen kamatok adóztatása, amennyiben az értékpapírokat egy másik tagállamban vagy az EGT-Megállapodában részes harmadik államban letelepedett pénzügyi intézménynél helyezték letétbe vagy írták jóvá - Adómentesség, amennyiben az értékpapírokat egy Belgiumban letelepedett pénzügyi intézménynél helyezték letétbe vagy írták jóvá))
   (2015/C 429/08)
   Az eljárás nyelve: francia
   
      Felek
   
   
      Felperes: Európai Bizottság (képviselők: J.-F. Brakeland és W. Roels meghatalmazottak)
   
      Alperes: Belga Királyság (képviselők: J.-C. Halleux és M. Jacobs meghatalmazottak)
   
      Rendelkező rész
   
   
               1)
            
            
               A Belga Királyság – mivel olyan rendelkezéseket tartott hatályban, amelyek szerint a belga eredetű, értékpapírban megtestesülő követelések után járó kamatok esetében forrásadót kell fizetni, amennyiben ezen értékpapírokat az Európai Unió Belga Királyságtól eltérő más tagállamában vagy az Európai Gazdasági Térségről szóló, 1992. május 2-i megállapodásban részes harmadik államban letelepedett befektetési társaságnál helyezték letétbe vagy írták jóvá, miközben e kamatok mentesek a forrásadó alól, amennyiben az említett értékpapírokat egy Belgiumban letelepedett pénzügyi intézménynél helyezték letétbe vagy írták jóvá –, nem teljesítette az EUMSZ 56. cikkből, valamint az Európai Gazdasági Térségről szóló megállapodás 36. cikkéből eredő kötelezettségeit.
            
         
               2)
            
            
               A Bíróság a keresetet ezt meghaladó részében elutasítja.
            
         
               3)
            
            
               Az Európai Bizottság és a Belga Királyság maguk viselik saját költségeiket.
            
         
      (1)  HL C 73., 2015.3.2.